L 190/8 Službeni list Europske unije 28.6.2014. UREDBA KOMISIJE (EU) br. 715/2014 od 26. lipnja 2014. o izmjeni Priloga III. Uredbi (EZ) br. 1166/2008 Europskog parlamenta i Vijeća o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje, u pogledu popisa obilježja koja treba prikupiti u istraživanjima o strukturi poljoprivrednih gospo- darstava za 2016. (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1166/2008 Europskog parlamenta i Vijeća od 19. studenoga 2008. o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje ('), i posebice njezin članak 7. stavak 2., budući da: (1) — Uredbom (EZ) br. 1166/2008 predviđaju se istraživanja o strukturi poljoprivrednih gospodarstava sve do 2016. (2) — Postoji potreba za prikupljanjem podataka za praćenje provedbe mjera vezanih za reviziju zajedničke poljopri- vredne politike nakon 2013. Isto tako, postoji potreba za prikupljanjem podataka za praćenje provedbe mjera vezanih za ruralni razvoj (*). (3) — Postoji manjak statističkih podataka o korištenju hranjivih tvari, navodnjavanju i metodama poljoprivredne proiz- vodnje povezanim sa strukturnim podacima na razini pojedinih gospodarstava. Stoga je potrebno unaprijediti prikupljanje podataka o korištenju hranjivih tvari i vode te o metodama poljoprivredne proizvodnje na poljopri- vrednim gospodarstvima, osigurati dodatne statističke podatke za razvoj politike zaštite okoliša u poljoprivredi i unaprijediti kvalitetu pokazatelja zaštite okoliša u poljoprivredi. (4) — Izmjena popisa obilježja zasniva se na načelu prema kojem će sveukupni teret ostati ravnomjeran, kako se vari- jable zastarjele uslijed promjena u relevantnim zakonskim propisima ili varijable izostavljene u 2016. na jedno- kratnoj osnovi budu ispuštale, dok se druge budu dodavale, uglavnom zbog rastućih i izmijenjenih potreba za statističkim podacima iz poljoprivrednog sektora povezanim s novom zajedničkom poljoprivrednom politikom za razdoblje do 2020. godine, a posebice u pogledu jačanja učinka na zaštitu okoliša i s time povezanih potrebnih podataka o zaštiti okoliša u poljoprivredi, uzimajući pritom u obzir i da razina financijskog doprinosa EU-a istraživanju ostane ista. (5) — Uredbu (EZ) br. 1166/2008 treba stoga na odgovarajući način izmijeniti. (6) — Mjere predviđene ovom Uredbom u skladu su s mišljenjem Stalnog odbora za poljoprivrednu statistiku, DONIJELA JE OVU UREDBU: Članak 1. Prilog III. Uredbi (EZ) br. 1166/2008 zamjenjuje se Prilogom ovoj Uredbi. (') SLL 321,1.12.2008., str. 14. () Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju od strane Europskog poljoprivrednog fonda za ruralni razvoj (EAFRD) i o stavljanju izvan snage Uredbe Vijeća (EZ) br. 1698/2005. (SL L 347, 20.12.2013., str. 487.).